               COMISIA EUROPEANĂ
            Bruxelles, 5.9.2016
            COM(2016) 554 final
            Propunere de
            DECIZIE A PARLAMENTULUI EUROPEAN ŞI A CONSILIULUI
            privind mobilizarea Fondului european de ajustare la globalizare(cerere din partea Suediei – EGF/2016/002 SE/Ericsson)

               EXPUNERE DE MOTIVE

               CONTEXTUL PROPUNERII

               1.Normele aplicabile contribuțiilor financiare din Fondul european de ajustare la globalizare (FEG) sunt prevăzute în Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  1
                (denumit în continuare „Regulamentul privind FEG”).

               2.La 31 martie 2016, Suedia a depus cererea EGF/2016/002 SE/Ericsson pentru o contribuție financiară din FEG, în urma concedierilor
                  2
                care au avut loc la societatea Ericsson, în Suedia.

               3.După evaluarea acestei cereri, Comisia a concluzionat, în conformitate cu toate dispozițiile aplicabile ale Regulamentului privind FEG, că sunt îndeplinite condițiile pentru acordarea unei contribuții financiare din FEG.

               REZUMATUL CERERII

                        Cererea FEG

                        EGF/2016/002 SE/Ericsson

                        Statul membru

                        Suedia

                        Regiunile vizate (nivel NUTS 2
                           3
                        )

                        Stockholm (SE11),

                        Östra Mellansverige (SE12), Sydsverige (SE22),

                        Västsverige (SE23)

                        Data depunerii cererii

                        31 martie 2016

                        Primirea traducerii

                        18 aprilie 2016

                        Data confirmării primirii cererii

                        31 martie 2016

                        Data cererii de informații suplimentare

                        2 mai 2016

                        Termenul pentru furnizarea de informații suplimentare

                        13 iunie 2016

                        Termenul pentru finalizarea evaluării

                        5 septembrie 2016

                        Criteriul de intervenție

                        Articolul 4 alineatul (1) litera (a) din Regulamentul privind FEG

                        Întreprinderea principală

                        Telefonaktiebolaget LM Ericsson

                        Număr de întreprinderi vizate

                        1

                        Sectorul (sectoarele) de activitate economică

                        (Diviziunea din NACE Rev. 2)
                           4

                        NACE Rev. 2 diviziunea 26 („Fabricarea computerelor și a produselor electronice și optice)

                        Numărul de filiale, furnizori și producători din aval

                        0+

                        Perioada de referință (patru luni):

                        11 septembrie 2015 – 11 ianuarie 2016

                        Numărul de concedieri în perioada de referință (a)

                        1 244

                        Numărul de concedieri înainte sau după perioada de referință (b)

                        312

                        Numărul total de concedieri (a + b)

                        1 556

                        Numărul total de beneficiari eligibili

                        1 556

                        Numărul total de beneficiari vizați

                        918

                        Numărul de tineri vizați care nu sunt încadrați profesional și nu urmează niciun program educațional sau de formare (tineri NEET)

                        0

                        Buget pentru servicii personalizate (EUR)

                        6 161 480

                        Buget pentru punerea în aplicare a FEG
                           5
                         (EUR)

                         435 051

                        Buget total (EUR)

                        6 596 531

                        Contribuția din partea FEG (60 %) (EUR)

                        3 957 918

               EVALUAREA CERERII

               Procedura

               4.La 31 martie 2016, Suedia a depus cererea EGF/2016/002 SE/Ericsson, în termen de 12 săptămâni de la data la care au fost îndeplinite criteriile de intervenție stabilite la articolul 4 din Regulamentul privind FEG. Comisia a confirmat primirea cererii la aceeași dată. La două săptămâni de la data la care a intrat în posesia traducerii cererii, la 2 mai 2016, Comisia a solicitat informații suplimentare din partea Suediei. Aceste informații suplimentare au fost furnizate în termen de șase săptămâni de la data solicitării. Termenul de 12 săptămâni de la data primirii cererii complete, în cursul căruia Comisia ar trebui să finalizeze evaluarea conformității cererii cu condițiile de acordare a unei contribuții financiare, expiră la 5 septembrie 2016.

               Eligibilitatea cererii

               Întreprinderile și beneficiarii în cauză

               5.Cererea se referă la un număr de 1 556 de lucrători concediați de Ericsson (Telefonaktiebolaget LM Ericsson). Ericsson își desfășoară activitatea în principal în sectorul economic clasificat în cadrul NACE a doua revizuire diviziunea 26 („Fabricarea calculatoarelor și a produselor electronice și optice) și 62 („Activități de servicii în tehnologia informației”). Concedierile efectuate de Ericsson au avut loc în principal în regiunile de nivel NUTS 2 din Stockholm (SE11) și Östra Mellansverige (SE12), dar și în Sydsverige (SE22) și Västsverige (SE23).

                        Întreprinderile și numărul de concedieri din perioada de referință

                        Ericsson

                        1 556

                        Numărul total de întreprinderi: 1

                        Numărul total de concedieri:

                        1 556

                        Numărul total de persoane care au fost nevoite să își înceteze activitatea independentă:

                        0

                        Numărul total de lucrători eligibili și de persoane care desfășoară activități independente:

                        1 556

               Criterii de intervenție

               6.Suedia a depus cererea în temeiul criteriilor de intervenție stabilite la articolul 4 alineatul (1) litera (a) din Regulamentul privind FEG, conform cărora se prevede concedierea a cel puțin 500 de lucrători dintr-o întreprindere dintr-un stat membru într-o perioadă de referință de patru luni.

               7.Perioada de referință de patru luni pentru cerere este cuprinsă între 11 septembrie 2015 și 11 ianuarie 2016.

               8.Concedierile din perioada de referință sunt următoarele:

               –1 244 de lucrători concediați de Ericsson.

               Calcularea concedierilor și a cazurilor de încetare a activității

               9.Concedierile din perioada de referință au fost calculate după cum urmează:

               –1 244 de la data la care, în conformitate cu articolul 3 alineatul (1) din Directiva 98/59/CE a Consiliului
                  6
               , angajatorul a notificat în scris autorității publice competente concedierile colective preconizate. Înainte de finalizarea evaluării de către Comisie, Suedia a confirmat că aceste 1 244 de concedieri au fost într-adevăr efectuate.

                Beneficiari eligibili

               10.Pe lângă lucrătorii deja menționați, printre beneficiarii eligibili se numără 312 lucrători concediați înainte de perioada de referință de patru luni sau după aceasta. Acești lucrători au fost concediați după anunțul general din 11 septembrie 2015 cu privire la concedierile preconizate. Se poate stabili o legătură clară de cauzalitate cu evenimentul care a declanșat concedierile în decursul perioadei de referință. Autoritățile suedeze au declarat că toate aceste concedieri au făcut parte din aceeași procedură de concediere, dar că unele concedieri au fost anunțate doar după sfârșitul perioadei de referință.

               11.Numărul total de beneficiari eligibili este așadar de 1 556.

               Legătura dintre concedieri și modificările structurale majore ale comerțului mondial ca urmare a globalizării

               12.Pentru a stabili legătura dintre concedieri și modificările structurale majore ale comerțului mondial ca urmare a globalizării, Suedia susține că respectivele concedieri au avut loc în cadrul liniei de producție de echipamente de telecomunicații a Ericsson.

               13.În ultimii ani, Ericsson și-a concentrat cea mai mare parte a producției de echipamente și a structurilor de dezvoltare în Asia, care se caracterizează nu doar prin existența unor piețe cu cea mai mare rată de creștere, ci și prin faptul că se poate obține o calitate echivalentă cu costuri mai mici.

               14.Un studiu pe marginea externalizării în Europa realizat de Ernst & Young
                  7
                a arătat că externalizarea producției și a activităților de dezvoltare se constată cu precădere în industriile IT și de telecomunicații. Asia predomină ca destinație de externalizare.

               15.În conformitate cu datele publicate de Ericsson
                  8
               , societatea și-a redus treptat personalul din Suedia (de la 21 178 în 2005 la 17 858 în 2014), înregistrând totodată o creștere spectaculoasă la scară mondială (de la 56 055 în 2005 la 118 055 în 2014), India fiind în prezent țara cu cel mai mare număr de lucrători.

               16.Sindicatele din Suedia afirmă că Ericsson încă angajează în Europa, dar numai persoane cu competențe complet diferite. Societatea nu mai angajează, în general, persoane cu competențe în producția de echipamente și în dezvoltare
                  9
               . Creșterea societății se bazează în cea mai mare parte, în prezent, pe dezvoltarea de software. Deși o parte din activitățile de dezvoltare de software se desfășoară în Europa, acest sector cunoaște cea mai puternică creștere tot în Asia
                  10
               , unde Ericsson își extinde activitățile
                  11
               .

               17.Până în prezent, sectorul aferent diviziunii 26 din NACE 2 a făcut obiectul a 14 cereri FEG, 11 dintre acestea bazându-se pe aspecte comerciale legate de globalizare, iar 3 – pe criza economică și financiară mondială
                  12
               .

               Evenimentele care au condus la concedieri și la încetarea activității

               18.Evenimentele care au dus la aceste concedieri au fost închiderea totală sau parțială a liniilor de producție de echipamente de telecomunicații fără fir în cadrul diferitor unități de producție ale Ericsson (Borås, Karlskrona, Kista/Stockholm, Kumla, Linköping și Göteborg) din Suedia și închiderea unei uzine întregi în orașul Katrineholm.

               19.Confruntându-se cu o creștere stagnantă și, în același timp, cu o concurență din ce în ce mai acerbă din partea producătorilor asiatici, Ericsson și-a tot redus producția de echipamente de telecomunicații, un proces care a început acum aproape două decenii. Societatea și-a vândut întreaga linie de producție și dezvoltare de telefoane mobile concurentului său Sony, în februarie 2012. Ericsson își concentrează acum restul de linii de producție de echipamente în unități de producție din Asia.

               20.În primele șase luni ale anului 2015, Ericsson a anunțat pe rând pierderea a 1 611 locuri de muncă în șapte unități de producție din Suedia. Având în vedere că un număr de angajați atinseseră deja vârsta de pensionare, ei nu au fost luați în calcul la numărul de concedieri, care implică o încetare prematură a relației de muncă. Prin urmare, Suedia a raportat 1 556 de lucrători concediați. La 11 septembrie 2015, Ericsson a notificat în scris autorităților suedeze concedierile colective preconizate.

               Impactul preconizat al concedierilor asupra economiei și ocupării forței de muncă la nivel local, regional sau național

               21.Impactul preconizat al concedierilor asupra piețelor locale și regionale ale muncii diferă mult de la o regiune la alta. La prima vedere, impactul ar putea părea neglijabil, în special în zonele dens populate. Cu toate acestea, în general, toate regiunile se confruntă cu problema unui grup relativ mare de lucrători mai în vârstă, cu pregătire similară, care sunt concediați în același timp. Cea mai mare parte a acestor lucrători nu posedă competențele căutate pe piața locală a muncii. Această neconcordanță în ceea ce privește competențele este deosebit de vizibilă în Kista, orașul cu cel mai mare număr de concedieri (762 de lucrători). Deși Kista este situat în zona metropolitană Stockholm, o regiune cu o economie foarte dinamică, un nivel scăzut al șomajului și multe locuri de muncă disponibile, peste 400 de lucrători concediați erau încă șomeri la momentul depunerii cererii de finanțare din FEG. Recalificarea sau perfecționarea profesională a unui număr atât de mare de lucrători mai în vârstă cu pregătire foarte similară este cea mai mare dificultate cu care se confruntă autoritățile locale. În anumite regiuni, de exemplu în Karlskrona, numărul mare de imigranți sosiți de curând pune presiuni suplimentare asupra pieței de muncă locale.

               22.Arbetsförmedlingen, serviciul public suedez de ocupare a forței de muncă, a realizat o analiză a situației de pe piața muncii din regiunile afectate și a discutat cu autoritățile locale și cu sindicatele despre nevoile acestora. Drept urmare, autoritățile suedeze au decis să concentreze eventuala asistență din FEG în special asupra unităților de producție din Kista, Katrineholm și Kumla, dat fiind că acestea se confruntă cu cele mai mari dificultăți. Totuși, și lucrătorii concediați de la celelalte unități de producție vor beneficia de ajutor personalizat.

               23.Concedierile îi vor afecta atât pe muncitori, cât și pe angajații care prestează activități de birou. În ceea ce privește muncitorii, ei se confruntă cu o piață a muncii cu o cerere destul de redusă în sectoarele tradiționale de producție. Serviciul public suedez de ocupare a forței de muncă examinează posibilele oportunități pentru acești lucrători în industria serviciilor din sectorul public sau privat, care ar necesita însă eforturi majore de reconversie profesională. Situația este ușor diferită pentru angajații care prestează activități de birou. Cei mai mulți dintre aceștia sunt ingineri, specializați în producția și dezvoltarea de echipamente de telecomunicații, iar unii dintre ei chiar în sectoare de nișă, unice pentru Ericsson. Există încă o cerere ridicată pentru ingineri, de asemenea și în mod special în sectorul IT, în principal în programare și în dezvoltarea de software. Deși angajații care prestează activități de birou concediați au o puternică afinitate cu sectorul IT în general, majoritatea acestor foști angajați ai Ericsson nu posedă competențele necesare. Serviciul public suedez de ocupare a forței de muncă este convins că un pachet personalizat de programe de formare și de îndrumare profesională va permite majorității angajaților concediați să își găsească noi locuri de muncă de înaltă calitate.

               Beneficiari vizați și acțiuni propuse

               Beneficiari vizați

               24.Se estimează că numărul lucrătorilor concediați care vor beneficia de măsuri se ridică la 918. Defalcarea acestor lucrători în funcție de sex, cetățenie și grupă de vârstă este următoarea:

                        Categorie

                        Numărul de
                           beneficiari vizați

                        Sex:

                        Bărbați:

                        643

                        (70,0 %)

                        Femei:

                        275

                        (30,0 %)

                        Cetățenie:

                        Cetățeni ai UE:

                        918

                        (100,0 %)

                        Cetățeni din țări din afara UE:

                        0

                        (0 %)

                        Grupa de vârstă:

                        15-24 de ani:

                        0

                        (0 %)

                        25-29 de ani:

                        22

                        (2,4 %)

                        30-54 de ani:

                        589

                        (64,2 %)

                        55-64 de ani:

                        307

                        (33,4 %)

                        peste 64 de ani:

                        0

                        (0 %)

               Eligibilitatea acțiunilor propuse

               25.Serviciile personalizate care vor fi oferite lucrătorilor concediați constau în următoarele acțiuni:

               A Consiliere și orientare profesională:

               Evaluare aprofundată și planificare individuală: acest proces de înregistrare include o evaluare a experienței anterioare și a formării, iar demersurile sunt accelerate pentru beneficiarii FEG. Acesta poate include mai multe întâlniri individuale și personalizate, dintre care unele pot fi cu societăți de plasare a personalului concediat.

               Consiliere în materie de orientare profesională: activitățile standard oferite de Arbetsförmedlingen vor fi combinate cu măsuri FEG precum sprijinul individual în contact direct cu angajatorii potențiali, întâlniri motivaționale și conferințe care prezintă piața muncii din regiune. Acest lucru va fi deosebit de important pentru lucrătorii vizați, care consideră nivelul lor de educație ca fiind insuficient pentru posturile vacante identificate în regiune. Vor fi oferite atât activități individuale, cât și de grup.

               Îndrumare motivațională și planificarea carierei: Beneficiarii FEG vor avea acces la ajutorul unor experți în terapie cognitivă pentru a le spori motivația. În plus, vor fi organizate o serie de conferințe în cursul cărora beneficiarii vor fi informați despre cele mai recente evoluții pe piața muncii și vor fi invitați să discute pe marginea competențelor profesionale tehnice și netehnice necesare. Obiectivul acestor conferințe este de a oferi beneficiarilor motivația de care au nevoie pentru a face față provocărilor de pe piața muncii. Aceste măsuri sunt deschise tuturor beneficiarilor vizați și în special participanților cu vârsta de 50 ani sau peste.

               B Încadrare în muncă protejată și asistată și măsuri de reabilitare:

               Aceste măsuri vizează beneficiarii cu afecțiuni medicale sau cu handicapuri. Măsurile pot include evaluarea capacității de muncă a unei persoane, măsuri destinate să dezvolte și să întărească capacitatea de muncă a unei persoane sau achiziționarea de dispozitive de asistare care să le permită beneficiarilor să depășească dificultățile de la locul de muncă și formarea necesară pentru utilizarea acestor dispozitive.

               C Educație și formare profesională:

               Serviciul public suedez de ocupare a forței de muncă oferă o gamă de cursuri pentru grupuri țintă specifice. Pe lângă acestea, vor fi puse la dispoziția beneficiarilor FEG cursuri personalizate, inclusiv cursuri universitare și alte cursuri foarte specializate cu o durată de 12 luni sau mai mult. În plus, va fi oferit sprijin individual participanților cu deficiențe de învățare (se estimează că aproximativ 5 % dintre beneficiarii măsurilor de educație și formare profesională vor necesita asistență specială). Vor fi depuse eforturi speciale pentru a lupta împotriva barierelor tradiționale legate de gen și pentru a motiva, de exemplu, beneficiarii de sex masculin să găsească locuri de muncă în sectorul sănătății. Vor fi organizate cursuri de pregătire pentru cei care preconizează să creeze o întreprindere, susținute de experți externi care vor acorda consultanță viitorilor antreprenori. În contextul principiului învățării pe tot parcursul vieții, participanților la măsurile cofinanțate de FEG li se va oferi, de asemenea, șansa de a obține competențele în cadrul unui învățământ formal și informal validat oficial.

               Se vor organiza programe de stagii care vor oferi posibilitatea de a combina pregătirea practică cu anumite programe de învățământ formal. Este planificată o cooperare strânsă cu organizația patronală din Suedia pentru sectorul IT.

               D Alocații pentru căutarea unui loc de muncă:

               Această alocație este acordată beneficiarilor care iau parte la oricare dintre măsurile active descrise mai sus. Nivelul alocației depinde de factori individuali și variază în funcție de durata măsurilor. Există trei tipuri diferite de alocații, una pentru persoanele care participă la măsurile generale, una pentru persoanele implicate în programe de stagii și una pentru persoanele care participă la măsurile de reabilitare. Bugetele pentru aceste alocații includ rambursarea cheltuielilor de călătorie pentru beneficiarii ale căror cheltuieli de călătorie pentru căutarea unui loc de muncă depășesc 600 SEK (echivalentul a aproximativ 64 de euro) pe lună.

               26.Acțiunile propuse, descrise aici, constituie măsuri active pe piața muncii în cadrul acțiunilor eligibile stabilite la articolul 7 din Regulamentul privind FEG. Aceste acțiuni nu țin locul măsurilor pasive de protecție socială.

               27.Suedia a furnizat informațiile necesare privind acțiunile care sunt obligatorii pentru întreprinderea vizată în temeiul legislației naționale sau în temeiul contractelor colective de muncă. Suedia a confirmat că o contribuție financiară din partea FEG nu va înlocui astfel de acțiuni.

               28.Măsurile propuse vor contribui la o dezvoltare economică sustenabilă. Potrivit codului suedez de mediu, Arbetsförmedlingen are obligația de a ține seama de aspectele legate de mediu în procedurile sale de ofertare și în acțiunile sale. Măsurile propuse sunt, așadar, în conformitate cu codul suedez de mediu și contribuie la cele 16 obiective ale Suediei în materie de calitate a mediului.

               Bugetul estimat

               29.Costurile totale estimate sunt de 6 596 531 EUR, incluzând cheltuieli pentru servicii personalizate de 6 161 480 EUR și cheltuieli pentru activitățile de pregătire, gestionare, informare și publicitate, control și raportare de 435 051 EUR.

               30.Contribuția financiară totală solicitată din FEG este de 3 957 918 EUR (60 % din totalul costurilor).

                        Acțiuni

                        Numărul estimat al participanților

                        Costul estimat per participant (cifre rotunjite)
                        (în EUR)

                        Costuri totale estimate

                        (în EUR)

                        Servicii personalizate [Acțiuni în temeiul articolului 7 alineatul (1) literele (a) și (c) din Regulamentul privind FEG]

                        Consiliere și orientare profesională (Jobbcoachning och ärendehantering)

                        918

                        1 202

                        1 103 545

                        Încadrare în muncă protejată și asistată și măsuri de reabilitare (Skyddad och understödd sysselsättning och rehabilitering)

                        20

                        12 555

                        251 108

                        Educație și formare profesională (Utbildning och omskolning)

                        463

                        5 868

                        2 716 884

                        Subtotal (a):

                        Procent din pachetul de servicii personalizate

                        –

                        4 071 537

                        (66,08 %)

                        Alocații și stimulente [Acțiuni în temeiul articolului 7 alineatul (1) litera (b) din Regulamentul privind FEG]

                        Alocație pentru participanții la activități de formare pentru piața muncii (Utbildningsinsatser AUB, aktivitetsstöd)

                        102

                        11 904

                        1 214 194

                        Alocații pentru participanții la programe de stagii (Praktik, aktivitetsstöd)

                        80

                        8 183

                        654 660

                        Alocații pentru participanții la programul de reabilitare „Pregătire pentru piața muncii” (Introduktion till arbete KA, aktivitetsstöd)

                        10

                        22 109

                        221 089

                        Subtotal (b):

                        Procent din pachetul de servicii personalizate:

                        –

                        2 089 943

                        (33,92 %)

                         Acțiuni în temeiul articolului 7 alineatul (4) din Regulamentul privind FEG

                        Activități de pregătire

                        –

                        0

                        Gestionare

                        –

                        362 387

                        Informare și publicitate

                        –

                        21 498

                        Control și raportare

                        –

                        51 166

                        Subtotal (c):

                        Procent din costurile totale:

                        –

                        435 051

                        (6,6 %)

                        Costuri totale (a + b + c):

                        –

                        6 596 531

                        Contribuție din FEG (60 % din costurile totale)

                        –

                        3 957 918

               31.Costurile acțiunilor identificate în tabelul de mai sus ca acțiuni în temeiul articolului 7 alineatul (1) litera (b) din Regulamentul privind FEG nu depășesc 35 % din costurile totale ale pachetului coordonat de servicii personalizate. Suedia a confirmat că aceste acțiuni sunt condiționate de participarea activă a beneficiarilor vizați la activități de căutare a unui loc de muncă sau de formare.

               Perioada de eligibilitate a cheltuielilor

               32.Suedia a început prestarea serviciilor personalizate către beneficiarii vizați la 1 octombrie 2015. Prin urmare, cheltuielile privind aceste acțiuni vor fi eligibile pentru o contribuție financiară din FEG de la 1 octombrie 2015 până la 31 martie 2018.

               33.Suedia a început plata cheltuielilor administrative pentru punerea în aplicare a FEG la 1 octombrie 2015. Prin urmare, cheltuielile cu acțiunile de pregătire, gestionare, informare și publicitate, control și raportare sunt eligibile pentru o contribuție financiară din FEG de la 1 octombrie 2015 până la 30 septembrie 2018.

               Complementaritatea cu acțiunile finanțate prin fonduri naționale sau ale Uniunii

               34.Sursa de prefinanțare sau de cofinanțare națională este bugetul Arbetsförmedlingen. Ericsson sau unul dintre organismele de securitate socială ar putea contribui, de asemenea, la anumite inițiative de proiecte, înlocuind unele fonduri ale Arbetsförmedlingen.

               35.Suedia a confirmat că măsurile descrise mai sus care primesc o contribuție financiară din FEG nu vor beneficia și de contribuții financiare din partea altor instrumente financiare ale Uniunii.

               Procedurile pentru consultarea beneficiarilor vizați sau a reprezentanților acestora sau a partenerilor sociali, precum și a autorităților locale și regionale

               36.Suedia a indicat că pachetul coordonat de servicii personalizate a fost elaborat în consultare cu beneficiarii vizați și cu reprezentanții lor, precum și cu actorii publici la nivel local. După notificarea concedierilor, Arbetsförmedlingen s-a întâlnit cu reprezentanți ai Ericsson, ai autorităților locale, ai diferitor sindicate, precum și cu reprezentanți ai agențiilor de plasare a personalului concediat la toate unitățile de producției ale societății care au făcut obiectul procedurilor de concediere colectivă. La toate aceste unități de producție, au fost organizate ateliere cu participarea reprezentanților sindicatelor locale, pentru a discuta posibilitatea unei cereri de asistență din FEG și pentru a identifica pachetul adecvat de măsuri care urmează a fi oferite.

               Sisteme de gestionare și control

               37.Cererea conține o descriere a sistemului de gestionare și control, care precizează responsabilitățile organismelor implicate. Suedia a informat Comisia că aceste contribuții financiare vor fi gestionate de Arbetsförmedlingen, care este desemnat oficial ca autoritate de gestionare și de plată. Contabilitatea proiectului va fi examinată de unitatea de audit intern, un organism distinct aflat sub tutela consiliului de administrație al Arbetsförmedlingen. Misiunea sa este de a examina procedura de control intern și verificare în cadrul serviciului public de ocupare a forței de muncă și de a sugera îmbunătățiri, precum și de a acorda consiliere și sprijin pentru consiliul de administrație și directorul general. Controalele de audit ale proiectului vor avea loc în mod regulat.

               Angajamentele asumate de statul membru în cauză

               38.Suedia a oferit toate garanțiile necesare cu privire la următoarele:

               –principiile egalității de tratament și nediscriminării vor fi respectate în ceea ce privește accesul la acțiunile propuse și punerea lor în aplicare;

               –cerințele stipulate în legislația națională și în cea a UE privind concedierile colective au fost respectate;

               –Ericsson, care și-a continuat activitățile după efectuarea concedierilor, și-a respectat obligațiile legale aplicabile în cazul concedierilor și a luat măsurile adecvate pentru lucrătorii săi;

               –acțiunile propuse nu vor primi sprijin financiar din partea altor fonduri sau instrumente financiare ale Uniunii și se va evita orice fel de dublă finanțare;

               –măsurile propuse vor fi complementare cu măsurile finanțate din fondurile structurale;

               –contribuția financiară din FEG va respecta normele procedurale și materiale ale Uniunii privind ajutoarele de stat.

               IMPLICAȚIILE BUGETARE

               Propunerea bugetară

               39.FEG nu depășește o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  13
               .

               40.După examinarea cererii în ceea ce privește respectarea condițiilor prevăzute la articolul 13 alineatul (1) din Regulamentul privind FEG și luând în considerare numărul de beneficiari vizați, acțiunile propuse și costurile estimate, Comisia propune mobilizarea unei sume de 3 957 918 EUR din FEG, care reprezintă 60 % din costurile totale ale acțiunilor propuse, în scopul de a furniza o contribuție financiară pentru cerere.

               41.Decizia propusă de mobilizare a FEG va fi adoptată în comun de Parlamentul European și de Consiliu, în conformitate cu punctul 13 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  14
               .

               Acte conexe

               42.În același timp cu prezentarea acestei propuneri de decizie pentru mobilizarea FEG, Comisia va prezenta Parlamentului European și Consiliului o propunere de transfer către linia bugetară relevantă a sumei de 3 957 918 EUR.

               43.În același timp cu adoptarea prezentei propuneri de decizie de mobilizare a FEG, Comisia va adopta și o decizie privind o contribuție financiară, prin intermediul unui act de punere în aplicare care va intra în vigoare la data la care Parlamentul European și Consiliul adoptă decizia propusă de mobilizare a FEG.

               Propunere de

               DECIZIE A PARLAMENTULUI EUROPEAN ŞI A CONSILIULUI

               privind mobilizarea Fondului european de ajustare la globalizare
                  (cerere din partea Suediei – EGF/2016/002 SE/Ericsson)

               PARLAMENTUL EUROPEAN ȘI CONSILIUL UNIUNII EUROPENE,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006
                  15
               , în special articolul 15 alineatul (4),

               având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  16
               , în special punctul 13,

               având în vedere propunerea Comisiei Europene,

               întrucât:

               (1)Fondul european de ajustare la globalizare (FEG) urmărește să ofere sprijin lucrătorilor concediați și persoanelor care desfășoară activități independente a căror activitate a încetat în urma schimbărilor structurale majore intervenite în practicile comerciale internaționale, generate de globalizare, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le acorde asistență în procesul de reintegrare pe piața muncii.

               (2)FEG nu trebuie să depășească o sumă anuală maximă de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului
                  17
               .

               (3)La 31 martie 2016, Suedia a depus o cerere de mobilizare a FEG în ceea ce privește concedierile de la Ericsson (Telefonaktiebolaget LM Ericsson) din Suedia. Cererea a fost completată cu informații suplimentare transmise în conformitate cu articolul 8 alineatul (3) din Regulamentul (UE) nr. 1309/2013. Cererea respectivă îndeplinește cerințele necesare pentru acordarea unei contribuții financiare din FEG, astfel cum se prevede la articolul 13 din Regulamentul (UE) nr. 1309/2013.

               (4)Prin urmare, FEG ar trebui mobilizat pentru a se furniza o contribuție financiară în valoare de 3 957 918 EUR, ca urmare a cererii depuse de Suedia.

               (5)Pentru a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,

               ADOPTĂ PREZENTA DECIZIE:

               Articolul 1

               În cadrul bugetului general al Uniunii pentru exercițiul financiar 2016, se mobilizează din Fondul european de ajustare la globalizare suma de 3 957 918 EUR în credite de angajament și credite de plată.

               Articolul 2

               Prezenta decizie intră în vigoare la data publicării în Jurnalul Oficial al Uniunii Europene. Se aplică de la [data adoptării]
                  18*.

               Adoptată la Bruxelles,

                  Pentru Parlamentul European
                        Pentru Consiliu

                  Președintele
                        Președintele

                     (1)
                  JO L 347, 20.12.2013, p. 855.

                     (2)
                  În sensul articolului 3 din Regulamentul privind FEG.

                     (3)
                  Regulamentul (UE) nr. 1046/2012 al Comisiei din 8 noiembrie 2012 de punere în aplicare a Regulamentului (CE) nr. 1059/2003 al Parlamentului European și al Consiliului privind instituirea unui nomenclator comun al unităților teritoriale de statistică (NUTS) privind transmiterea seriilor temporale privind noua împărțire regională (JO L 310, 9.11.2012, p. 34).

                     (4)
                  JO L 393, 30.12.2006, p. 1.

                     (5)
                  În conformitate cu articolul 7 al patrulea paragraf din Regulamentul (UE) nr. 1309/2013.

                     (6)
                  Directiva 98/59/CE a Consiliului din 20 iulie 1998 privind apropierea legislațiilor statelor membre cu privire la concedierile colective (JO L 225, 12.8.1998, p. 16).

                     (7)

                     http://www.ey.com/Publication/vwLUAssets/Outsourcing_in_Europe_2013/$FILE/EY-outsourcing-survey.pdf

                     (8)
                  http://www.ericsson.com/thecompany/investors/financial_reports/2014/annual14/en/Otherinformation/Tenyearsummary.html

                     (9)

                     http://unionenopinion.se/analyser/varsel-pa-ericsson-och-sony-mobile-vad-hander-i-telekombranschen-egentligen/

                     (10)

                     http://cio.idg.se/2.1782/1.630340/sa-sourcar-svenska-cio-er-2015

                     (11)

                     http://www.forbes.com/sites/greatspeculations/2015/08/19/ericsson-can-overcome-challenges-in-the-mobile-infrastructure-business/#77e6e5cb128d

                     (12)

                     http://ec.europa.eu/social/BlobServlet?docId=4558&langId=en

                     (13)
                  JO L 347, 20.12.2013, p. 884.

                     (14)
                  JO C 373, 20.12.2013, p. 1.

                     (15)
                  JO L 347, 20.12.2013, p. 855.

                     (16)
                  JO C 373, 20.12.2013, p. 1.

                     (17)
                  Regulamentul (UE, Euratom) nr. 1311/2013 al Consiliului de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

                     (18)
                   A se introduce data de către Parlament înainte de publicarea în JO.


Anunţ juridic important

|

52009PC0241

Propunere de decizie a Consiliului privind neincluderea bifentrinului în anexa I la Directiva 91/414/CEE a Consiliului şi retragerea autorizaţiilor pentru produsele de protecţie a plantelor care conţin această substanţă  /* COM/2009/0241 final */

	[pic] | COMISIA COMUNITĂŢILOR EUROPENE |Bruxelles, 25.5.2009COM(2009) 241 finalPropunere deDECIZIE A CONSILIULUIprivind neincluderea bifentrinului în anexa I la Directiva 91/414/CEE a Consiliului și retragerea autorizațiilor pentru produsele de protecție a plantelor care conțin această substanță(PREZENTATă DE COMISIE)EXPUNERE DE MOTIVEProiectul anexat de propunere de decizie a Consiliului privește neincluderea bifentrinului ca substanță activă în lista pozitivă (anexa I) din Directiva 91/414/CEE a Consiliului și retragerea produselor de protecție a plantelor care conțin această substanță. Propunerea de neincludere se bazează pe o serie de aspecte problematice identificate în cursul evaluării acestei substanțe active.Directiva 91/414/CEE a Consiliului creează un cadru armonizat pentru autorizarea și introducerea pe piață a produselor de protecție a plantelor. Substanțele active care urmează să fie utilizate ca produse de protecție a plantelor sunt evaluate și autorizate la nivel comunitar și sunt incluse în anexa I la directiva menționată. Produsele individuale de protecție a plantelor care conțin substanțe active sunt evaluate și autorizate de către statele membre pe baza unor norme armonizate.Datele prezentate de industrie au fost inițial evaluate de un stat membru raportor, în cazul de față Franța, care a prezentat un proiect de raport de evaluare. Autoritatea Europeană pentru Siguranța Alimentară a organizat o revizuire inter pares a evaluării inițiale și a furnizat Comisiei o concluzie privind evaluarea riscului prezentat de bifentrin la 30 septembrie 2008.În cursul evaluării acestei substanțe active au fost identificate anumite aspecte problematice. Mai exact, pe baza datelor prezentate de notificator în termenele legale nu a fost posibil să se evalueze posibila contaminare a apelor subterane de către unul dintre principalele produse rezultând din degradarea substanței în sol ( acid TFP ). În plus, au fost exprimate preocupări cu privire la posibilitatea subestimării riscurilor pentru consumatori, ca urmare a numărului limitat de date disponibile privind reziduurile și a absenței cercetărilor cu privire la schema metabolică a celor doi izomeri care formează bifentrinul. Din punct de vedere ecotoxicologic, gradul de risc pentru vertebratele acvatice nu permite să se stabilească utilizări acceptabile; de asemenea, persistă incertitudini cu privire la efectele bioacumulării constatate a substanței active în pești. În plus, au fost identificate riscuri ridicate pentru mamifere (riscuri pe termen lung și toxicitate secundară), pentru râme (riscuri pe termen lung) și pentru artropodele nevizate (din teren), în timp ce riscurile pentru plantele nevizate și pentru macroorganismele din sol nu au fost examinate suficient.Proiectul de decizie privind neincluderea a fost prezentat la 12 martie 2009 Comitetului permanent pentru lanțul alimentar și sănătatea animală, în cadrul căruia:-  15 state membre au votat în favoarea proiectului (164 de voturi)-  9 state membre au votat împotriva proiectului (132 de voturi)-  3 state membre s-au abținut (49 de voturi)Comitetul nu a emis niciun aviz. Prin urmare, în conformitate cu articolul 19 din Directiva 91/414/CEE și în temeiul articolului 5 din Decizia 1999/468/CE a Consiliului, Comisia trebuie să prezinte Consiliului o propunere privind măsurile de adoptat, Consiliul dispunând de trei luni pentru a decide prin majoritate calificată.Proiectul de decizie nu face obiectul dreptului de control al Parlamentului European (articolul 8 din Decizia 1999/468/CE a Consiliului).Propunere deDECIZIE A CONSILIULUIprivind neincluderea bifentrinului în anexa I la Directiva 91/414/CEE a Consiliului și retragerea autorizațiilor pentru produsele de protecție a plantelor care conțin această substanță(Text cu relevanță pentru SEE)CONSILIUL UNIUNII EUROPENE,având în vedere Tratatul de instituire a Comunității Europene,având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar[1], în special articolul 8 alineatul (2) paragraful al patrulea,întrucât:(1) Articolul 8 alineatul (2) din Directiva 91/414/CEE prevede că un stat membru poate autoriza, în decurs de 12 ani de la data notificării directivei respective, introducerea pe piață a produselor de protecție a plantelor conținând substanțe active care nu sunt incluse în anexa I la directiva respectivă și care se află deja pe piață la doi ani de la data notificării, timp în care se efectuează o examinare eșalonată a acestor substanțe în cadrul unui program de lucru.(2) Regulamentele (CE) nr. 451/2000[2] și (CE) nr. 1490/2002[3] ale Comisiei prevăd normele detaliate de punere în aplicare a etapei a treia a programului de lucru menționat la articolul 8 alineatul (2) din Directiva 91/414/CEE și stabilesc o listă de substanțe active care urmează să fie evaluate în vederea eventualei lor includeri în anexa I la Directiva 91/414/CEE. Lista respectivă include bifentrinul.(3) Efectele bifentrinului asupra sănătății umane și asupra mediului au fost evaluate, pentru o serie de utilizări propuse de notificator, în conformitate cu dispozițiile prevăzute în Regulamentele (CE) nr. 451/2000 și (CE) nr. 1490/2002. În plus, regulamentele menționate anterior desemnează statele membre raportoare care trebuie să înainteze Autorității Europene pentru Siguranța Alimentară (EFSA) rapoartele de evaluare și recomandările relevante, în conformitate cu articolul 10 alineatul (1) din Regulamentul (CE) nr. 1490/2002. Pentru bifentrin, statul membru raportor a fost Franța și toate informațiile relevante au fost prezentate la 15 decembrie 2005.(4) Raportul de evaluare a fost revizuit inter pares de statele membre și de EFSA în cadrul Grupului său de lucru pentru evaluare și a fost prezentat Comisiei la 30 septembrie 2008 sub forma concluziei EFSA cu privire la revizuirea inter pares a evaluării riscului de pesticid în cazul substanței active bifentrin[4]. Raportul respectiv a fost revizuit inter pares de statele membre și de Comisie în cadrul Comitetului permanent pentru lanțul alimentar și sănătatea animală și a fost finalizat la 12 martie 2009, sub forma raportului de reexaminare al Comisiei privind bifentrinul.(5) În cursul evaluării acestei substanțe active, au fost identificate unele aspecte problematice. Mai exact, pe baza datelor prezentate de notificator în termenele legale nu a fost posibil să se evalueze posibila contaminare a apelor subterane de către unul dintre principalele produse rezultând din degradarea substanței în sol ( acid TFP ). În plus, au fost identificate anumite aspecte problematice cu privire la posibilitatea subestimării riscurilor pentru consumatori, ca urmare a numărului limitat de date disponibile cu privire la reziduuri și a absenței cercetărilor în legătură cu schema metabolică a celor doi izomeri care formează bifentrinul. Din punct de vedere ecotoxicologic, gradul de risc pentru vertebratele acvatice nu permite să se stabilească utilizări acceptabile; de asemenea, persistă incertitudini cu privire la efectele bioacumulării constatate a substanței active în pești. În plus, au fost identificate riscuri ridicate pentru mamifere (riscuri pe termen lung și toxicitate secundară), pentru râme (riscuri pe termen lung) și pentru artropodele nevizate (din teren), în timp ce riscurile pentru plantele nevizate și pentru macroorganismele din sol nu au fost examinate suficient. Prin urmare, nu a fost posibil să se concluzioneze, pe baza informațiilor prezentate în termenele legale, că bifentrinul îndeplinește criteriile pentru a fi inclus în anexa I la Directiva 91/414/CEE.(6) Comisia a invitat notificatorul să-și prezinte observațiile cu privire la rezultatele revizuirii inter pares și la intenția sa de a susține sau nu în continuare includerea substanței respective în anexă. Notificatorul și-a prezentat observațiile, acestea fiind examinate cu atenție. Cu toate acestea, în ciuda argumentelor invocate de notificator, aspectele problematice identificate nu au putut fi înlăturate, iar evaluările efectuate pe baza informațiilor transmise și examinate în cursul întâlnirilor experților EFSA nu au demonstrat că, în condițiile de utilizare propuse, produsele de protecție a plantelor care conțin bifentrin ar îndeplini în general cerințele prevăzute la articolul 5 alineatul (1) literele (a) și (b) din Directiva 91/414/CEE.(7) În consecință, bifentrinul nu ar trebui inclus în anexa I la Directiva 91/414/CEE.(8) Ar trebui luate măsuri care să garanteze că autorizațiile acordate pentru produsele de protecție a plantelor care conțin bifentrin sunt retrase într-o perioadă determinată și nu sunt reînnoite, precum și că nu se mai acordă autorizații noi pentru astfel de produse.(9) Orice perioadă de grație acordată de un stat membru pentru eliminarea, depozitarea, introducerea pe piață și utilizarea stocurilor existente de produse de protecție a plantelor care conțin bifentrin nu ar trebui să depășească 12 luni, pentru a limita utilizarea stocurilor existente la o singură perioadă de vegetație suplimentară, ceea ce garantează faptul că produsele de protecție a plantelor care conțin bifentrin rămân la dispoziția fermierilor pentru o perioadă de 18 luni de la adoptarea prezentei decizii.(10) Prezenta decizie nu exclude posibilitatea prezentării unei cereri pentru bifentrin în conformitate cu dispozițiile de la articolul 6 alineatul (2) din Directiva 91/414/CEE și cu normele detaliate de punere în aplicare prevăzute în Regulamentul (CE) nr. 33/2008 al Comisiei[5], în vederea unei posibile includeri în anexa I la directiva menționată anterior.(11) Comitetul permanent pentru lanțul alimentar și sănătatea animală nu a emis un aviz în termenul stabilit de președinte,ADOPTĂ PREZENTA DECIZIE:Articolul 1Bifentrinul nu se include ca substanță activă în anexa I la Directiva 91/414/CEE.Articolul 2Statele membre se asigură că:(a) autorizațiile pentru produsele de protecție a plantelor care conțin bifentrin sunt retrase până la [… A SE INSERA O DATĂ ULTERIOARĂ CU 6 LUNI FAȚĂ DE DATA ADOPTĂRII PREZENTEI DECIZII ];(b) autorizațiile pentru produsele de protecție a plantelor care conțin bifentrin nu se mai acordă sau nu se mai reînnoiesc începând cu data publicării prezentei decizii.Articolul 3Orice perioadă de grație acordată de statele membre în conformitate cu dispozițiile articolului 4 alineatul (6) din Directiva 91/414/CEE este cât mai scurtă posibil și expiră cel târziu la [… A SE INSERA O DATĂ ULTERIOARĂ CU 18 LUNI FAȚĂ DE DATA ADOPTĂRII PREZENTEI DECIZII ].Articolul 4Prezenta decizie se adresează statelor membre.Adoptată la Bruxelles,Pentru Consiliu,Președintele [1] JO L 230, 19.8.1991, p. 1.[2] JO L 55, 29.2.2000, p. 25.[3] JO L 224, 21.8.2002, p. 23.[4] Raport științific EFSA (2008) 186, Conclusion regarding the peer review of the pesticide risk assessment of the active substance bifenthrin (Concluzie privind revizuirea inter pares a evaluării riscului de pesticid pentru substanța activă bifentrin), finalizat la 30 septembrie 2008.[5] JO L 15, 18.1.2008, p. 5–12.


				|

		52013PC0930

			Propunere de DECIZIE A CONSILIULUI de modificare a Deciziei 2009/831/CE cu privire la perioada de aplicare a acesteia /* COM/2013/0930 final - 2013/0446 (CNS) */

			   	EXPUNERE DE MOTIVE
1.           CONTEXTUL PROPUNERII
Dispozițiile Tratatului privind
funcționarea Uniunii Europene (TFUE), care se aplică regiunilor
ultraperiferice ale Uniunii din care fac parte regiunea autonomă Madeira
și regiunea autonomă Azore, nu autorizează, în principiu, nicio
diferență de impozitare între produsele locale și cele provenind
din Portugalia sau din alte state membre. Cu toate acestea, articolul 349 din
TFUE prevede posibilitatea introducerii unor măsuri specifice în favoarea
acestor regiuni, având în vedere existența unor handicapuri permanente
care afectează situația economică și socială a
regiunilor ultraperiferice.
Decizia 2009/831/CE a Consiliului din 10
noiembrie 2009[1],
adoptată în temeiul articolului 299 alineatul (2) din Tratatul CE, autorizează
Portugalia să aplice până la 31 decembrie 2013 o rată
redusă a accizei pentru romul și lichiorurile produse și
consumate pe plan local în regiunea autonomă Madeira și pentru
lichiorurile și rachiul produse și consumate pe plan local în
regiunea autonomă Azore. Articolul 2 din decizia amintită
limitează derogarea respectivă la anumite produse. Portugalia poate
aplica acestor produse o rată a accizei inferioară ratei accizei la
alcool stabilite la articolul 3 din Directiva 92/84/CE[2] a Consiliului și
inferioară ratei minime a accizei la alcool stabilite prin respectiva
directivă, fără a scădea cu mai mult de 75 % sub
nivelul național al accizei la alcool.
Decizia 2009/831/CE expune motivele care au
stat la baza adoptării măsurilor specifice, printre care se
numără dimensiunea redusă, natura fragmentară și
mecanizarea scăzută a gospodăriilor agricole. În plus,
transportul către insule al anumitor materii prime și materiale de
ambalare care nu sunt produse pe plan local presupune costuri suplimentare în
comparație cu simplul transport al produsului finit. Transportul și
instalarea echipamentelor în aceste regiuni insulare îndepărtate duc la o
creștere și mai mare a costurilor suplimentare. În final,
producătorii în cauză suportă și costuri suplimentare care
sunt, de obicei, suportate de economiile locale, în special costurile crescute
ale forței de muncă și ale energiei.
Reducerea de 75% nu depășește
ceea ce este necesar pentru compensarea nivelurilor costurilor suplimentare
suportate de operatori ca urmare a caracteristicilor specifice Madeirei și
Insulelor Azore de regiuni ultraperiferice.
Deoarece avantajul fiscal este limitat la ceea
ce este necesar pentru compensarea costurilor suplimentare și deoarece
volumele care se află în joc rămân modeste,măsura nu
subminează integritatea și coerența ordinii juridice comunitare.
În plus, avantajul fiscal se limitează la consumul realizat în regiunile
în cauză.
Autoritățile portugheze au solicitat
reînnoirea autorizației de a aplica o rată redusă a accizei
pentru romul și lichiorurile produse și consumate pe plan local în
regiunea autonomă Madeira și pentru lichiorurile și rachiul
produse și consumate pe plan local în regiunea autonomă Azore
până la 31 decembrie 2020. Reînnoirea trebuie să fie aprobată
atât printr-o decizie a Consiliului în conformitate cu articolul 349 din TFUE,
cât și printr-o decizie a Comisiei privind ajutorul de stat. Decizia
Consiliului în temeiul articolul 349 din TFUE nu aduce atingere Deciziei
Comisiei privind prelungirea acestei măsuri în materie de ajutoare de
stat.
În data de 28 iunie 2013, Comisia a adoptat
noi orientări privind ajutoarele regionale pentru perioada 2014-2020.
Aceste orientări fac parte dintr-o strategie mai amplă de modernizare
a controlului în materie de ajutoare de stat, care vizează stimularea
creșterii economice în cadrul pieței unice prin încurajarea unor
măsuri mai eficiente în acest domeniu și prin concentrarea
eforturilor Comisiei în materie de aplicare a legii asupra cazurilor cu cel mai
mare impact asupra concurenței.
Având în vedere faptul că aceste
orientări intră în vigoare de la 1 iulie 2014, se justifică
prelungirea cu șase luni a perioadei de aplicare a Deciziei 2009/831/CE,
pentru ca data expirării sale să coincidă cu data expirării
actualelor orientări.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRILOR
IMPACTULUI
Deoarece prezenta propunere vizează
prelungirea perioadei de aplicare a actualei decizii a Consiliului doar pentru
o perioadă limitată de timp (șase luni), în aceleași
condiții, nu pare necesară o evaluare a impactului.
3.           ELEMENTELE JURIDICE ALE
PROPUNERII
Rezumatul
măsurilor propuse
Prelungirea perioadei de aplicare a Deciziei
2009/831/CE, care autorizează Portugalia să aplice o rată
redusă a accizei la anumite produse care sunt produse și consumate pe
plan local în regiunea autonomă Madeira și în regiunea autonomă
Azore.
Temeiul juridic
Articolul 349 din TFUE.
Principiul
subsidiarității
Numai Consiliul are autoritatea de a adopta,
în temeiul articolului 349 din TFUE, măsuri specifice în favoarea
regiunilor ultraperiferice în scopul adaptării aplicării tratatelor
în aceste regiuni, inclusiv a politicilor comune, având în vedere
existența unor handicapuri permanente care afectează situația
economică și socială a regiunilor ultraperiferice.
Prin urmare, propunerea respectă
principiul subsidiarității.
Principiul proporționalității
Propunerea respectă principiul
proporționalității din următoarele motive:
Obiectivul său este prelungirea cu
șase luni a perioadei de aplicare a Deciziei 2009/831/CE pentru ca data
expirării sale să coincidă cu data intrării în vigoare a
orientărilor privind ajutoarele regionale acordate de stat pentru perioada
2014-2020.
Alegerea instrumentelor
Instrument propus: decizie a Consiliului.
Alte instrumente nu ar fi fost adecvate din
următorul motiv:
Textul care face obiectul modificării
constituie în sine o decizie a Consiliului, adoptată în baza
aceluiași temei juridic [articolul 349 din TFUE, fostul articol 299
alineatul (2) din Tratatul CE].
4.           IMPLICAȚIILE BUGETARE
Propunerea nu are implicații asupra
bugetului Uniunii Europene.
2013/0446 (CNS)
Propunere de
DECIZIE A CONSILIULUI
de modificare a Deciziei 2009/831/CE cu
privire la perioada de aplicare a acesteia
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 349,
având în vedere propunerea Comisiei Europene,
după transmiterea proiectului de act
legislativ parlamentelor naționale,
având în vedere avizul Parlamentului European[3],
hotărând în conformitate cu o
procedură legislativă specială,
întrucât:
(1)       Decizia 2009/831/CE a
Consiliului din 10 noiembrie 2009, adoptată în temeiul articolului 299 din
Tratatul CE, autorizează Portugalia să aplice până la 31
decembrie 2013 o rată redusă a accizei pentru romul și
lichiorurile produse și consumate pe plan local în regiunea autonomă
Madeira și pentru lichiorurile și rachiul produse și consumate
pe plan local în regiunea autonomă Azore. Articolul 2 din decizia
amintită limitează derogarea respectivă la anumite produse.
Portugalia poate aplica acestor produse o rată a accizei inferioară
ratei accizei la alcool stabilite la articolul 3 din Directiva 92/84/CE a
Consiliului și inferioară ratei minime a accizei la alcool stabilite
prin respectiva directivă, fără a scădea cu mai mult de
75 % sub nivelul național al accizei la alcool.
(2)       Aplicarea unei rate
inferioare a accizei stabilește o impozitare diferențiată, în
beneficiul producției locale de anumite produse, constituind ajutor de
stat care necesită aprobarea Comisiei.
(3)       Comisia confirmă că
reducerea ratei accizei ar trebui să fie autorizată în continuare
pentru a compensa dezavantajul concurențial pe care îl au băuturile
alcoolice distilate produse în Madeira și în Azore din cauza unor costuri
mai ridicate de producție și de comercializare.
(4)       În data de 28 iunie 2013,
Comisia a adoptat orientările privind ajutoarele de stat regionale pentru
perioada 2014-2020[4],
care stabilesc modalitățile prin care statele membre pot acorda
ajutoare societăților, cu scopul de a sprijini dezvoltarea regiunilor
defavorizate din Europa în perioada 2014 - 2020. Aceste orientări, care
vor intra în vigoare la 1 iulie 2014, fac parte dintr-o strategie mai
amplă de modernizare a controlului în materie de ajutoare de stat, care
vizează stimularea creșterii economice în cadrul pieței unice prin
încurajarea unor măsuri mai eficiente în acest domeniu și prin
concentrarea eforturilor Comisiei în materie de aplicare a legii asupra
cazurilor cu cel mai mare impact asupra concurenței.
(5)       Se justifică prelungirea
cu șase luni a perioadei de aplicare a Deciziei 2009/831/CE pentru ca data
expirării sale să coincidă cu data intrării în vigoare a
orientărilor privind ajutoarele regionale acordate de stat pentru perioada
2014-2020.
(6)       Ar trebui să se
garanteze că Portugalia poate aplica reducerile în cauză începând cu
data expirării autorizației similare acordate prin Decizia
2009/831/CE. Prin urmare, noua autorizație solicitată ar trebui
să fie acordată începând cu 1 ianuarie 2014,
ADOPTĂ PREZENTA DECIZIE:
Articolul 1
La articolul 5 din Decizia 2009/831/CE, data
„31 decembrie 2013” se înlocuiește cu data „30 iunie 2014”.
Articolul 2
Prezenta decizie intră în vigoare la data
adoptării și se aplică începând de la 1 ianuarie 2014.
Articolul 3
Prezenta decizie se adresează Republicii
Portugheze.
Adoptată la Bruxelles,
                                                                       Pentru
Consiliu
                                                                       Președintele
[1]               Decizia Consiliului din 10 noiembrie 2009 de autorizare
a Portugaliei în vederea aplicării unei rate reduse a accizei pentru romul
și lichiorurile produse și consumate pe plan local în regiunea
autonomă Madeira și pentru lichiorurile și rachiul produse
și consumate pe plan local în regiunea autonomă Azore (JO L 197,
13.11.2009, p. 9).
[2]               Directiva 92/84/CEE a Consiliului din 19 octombrie 1992
privind apropierea ratelor accizelor la alcool și băuturi alcoolice
(JO L 316, 31.10.1992, p. 29).
[3]               JO C , , p. .
[4]               C (2013) 3769, 28.6.2013.


               COMISIA EUROPEANĂ
            Bruxelles, 16.9.2015
            COM(2015) 456 final
            2015/0206(NLE)
            Propunere de
            DECIZIE A CONSILIULUI
            privind pozițiile care urmează să fie adoptate de Uniune în cadrul Subcomitetului pentru comerț și dezvoltare durabilă și în cadrul Comitetului de asociere reunit în configurația comerț instituite prin Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte

               EXPUNERE DE MOTIVE

               1.CONTEXTUL PROPUNERII

               Motivele și obiectivele propunerii

               Propunerea atașată constituie instrumentul juridic pentru stabilirea pozițiilor care urmează să fie adoptate de Uniune său în cadrul unui organism instituit printr-un acord de asociere între Uniune și o țară terță. Prezenta propunere se referă în special la punerea în aplicare a Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (denumit în continuare „acordul”).

               Acordul de asociere a fost semnat la 27 iunie 2014 și a fost aplicat cu titlu provizoriu începând cu 1 septembrie 2014, în așteptarea ratificării de către statele membre. Decizia 2014/494/UE a Consiliului din 16 iunie 2014
                  1
                a aprobat semnarea acordului în numele Uniunii Europene și al Comunității Europene a Energiei Atomice și al statelor membre ale acestora și aplicarea provizorie a anumitor dispoziții ale acestuia.

               Acordul a instituit Comitetul de asociere reunit în configurația comerț, care monitorizează punerea în aplicare a titlului IV (Comerț și aspecte legate de comerț) din acord și soluționează chestiuni conexe. Acest comitet trebuie să stabilească o listă a arbitrilor care să asigure funcționarea adecvată a mecanismului de soluționare a litigiilor, astfel cum se prevede la articolul 268 din acord.

               De asemenea, acordul prevede instituirea Subcomitetului pentru comerț și dezvoltare durabilă care are rolul de a reafirma angajamentul ambelor părți la acord de a urmări ca obiectiv dezvoltarea durabilă și de a recunoaște faptul că dezvoltarea economică, dezvoltarea socială și protecția mediului sunt pilonii interdependenți ai acesteia, care se sprijină reciproc.

               În temeiul articolului 243 din acord, Subcomitetul pentru comerț și dezvoltare durabilă urmează să stabilească, în cadrul primei sale reuniuni, o listă de persoane care doresc și sunt în măsură să ocupe poziția de expert în cadrul procedurilor grupului privind comerțul și dezvoltarea durabilă.

               Coerența cu dispozițiile existente în domeniul de politică

               Prezenta propunere pune în aplicare politica comercială comună a Uniunii față de o țară parteneră din est, pe baza dispozițiilor din acordul de asociere menționat anterior. Aceasta are ca scop crearea instrumentelor instituționale necesare care să permită Uniunii Europene și Georgiei să abordeze în mod eficient disputele bilaterale în ceea ce privește aplicarea și interpretarea acordului. Propunerea este coerentă cu modul în care Uniunea negociază sau aplică mecanismele de soluționare a litigiilor în cadrul acordurilor de liber schimb încheiate cu alți parteneri comerciali. De asemenea, ea este coerentă cu abordarea Uniunii în materie de comerț și dezvoltare durabilă.

               Coerența cu alte politici ale Uniunii

               Prezenta propunere este conformă cu și completează celelalte politici externe ale Uniunii, în special politica europeană de vecinătate și politica de cooperare pentru dezvoltare în relațiile cu Georgia.

               2.Temei juridic, subsidiaritate și proporționalitate

               Temei juridic

               Temeiul juridic pentru stabilirea poziției care urmează să fie adoptată de Uniune în cadrul comitetelor instituite prin Acordul de asociere între Uniune și Georgia este Tratatul privind funcționarea Uniunii Europene, în special articolul 207 alineatul (4) coroborat cu articolul 218 alineatul (9).

               Subsidiaritate (pentru competență neexclusivă)

               Conform articolului 3 din TFUE, politica comercială comună este definită ca fiind o competență exclusivă a Uniunii. În consecință, principiul subsidiarității nu se aplică.

               Proporționalitate

               Prezenta propunere este necesară pentru a pune în aplicare angajamentele internaționale ale Uniunii stabilite în acord.

               Alegerea instrumentului

               Prezenta propunere este conformă cu articolul 218 alineatul (9) din TFUE, care prevede adoptarea de decizii de către Consiliu. Nu există un alt instrument juridic care ar putea fi folosit în scopul realizării obiectivului exprimat în prezenta propunere.

               3.REZULTATELE EVALUĂRILOR EX-POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               Evaluări ex-post/verificări ale adecvării legislației existente

                  Nu se aplică.

               Consultările părților interesate

               Consultările părților interesate nu se aplică în cazul prezentei propuneri.

               Obținerea și utilizarea expertizei

                  Comisia a ținut seama de contribuțiile statelor membre din ultimii ani în ceea ce privește cetățenii Uniunii care sunt apți și calificați pentru a acționa în calitate de arbitri în litigiile care vizează acordurile comerciale ale Uniunii Europene.

               Evaluarea impactului

                  Propunerea se referă la punerea în aplicare a aspectelor instituționale ale acordului, în special titlul IV privind comerțul și aspectele legate de comerț, între Uniune și Georgia. Propunerea nu are niciun impact asupra politicii economice, sociale sau de mediu a Uniunii. Acordul de asociere a fost aplicat cu titlu provizoriu începând cu data de 1 septembrie 2014, iar punerea în aplicare a acestuia se află într-un stadiu incipient.

               Adecvarea reglementărilor și simplificarea

                  Acordul de asociere între Uniune și Georgia nu face obiectul procedurilor REFIT; nu implică niciun cost pentru IMM-uri; și nu ridică nicio problemă din punctul de vedere al mediului digital.

               Drepturile fundamentale

                  Propunerea nu are consecințe asupra protecției drepturilor fundamentale.

               4.IMPLICAȚIILE BUGETARE

                  Nu se aplică.

               5.ALTE ELEMENTE

               Planuri de punere în aplicare și modalități de monitorizare, evaluare și raportare

                  Punerea în aplicare a acordului de asociere este revizuită periodic de către Consiliul de asociere UE-Georgia. Comisia Europeană s-a angajat, de asemenea, să prezinte Parlamentului European rapoarte anuale cu privire la punerea în aplicare a titlului IV (Comerț și aspecte legate de comerț) din acord, inclusiv cu privire la elementele incluse în prezenta propunere.

               Documente explicative (pentru directive)

                  Nu se aplică.

               Explicația detaliată a dispozițiilor specifice ale propunerii

                  Propunerea urmărește să adopte o poziție a Uniunii în ceea ce privește punerea în aplicare a părții comerciale a acordului de asociere dintre Uniune și Georgia. Titlul IV (Comerț și aspecte legate de comerț) din acord cuprinde capitolul 14 (Soluționarea litigiilor), care prevede un mecanism de soluționare a litigiilor comerciale între părțile la acord, referitoare la aplicarea sau interpretarea părții comerciale din respectivul acord. Procedura de arbitraj prevăzută în capitolul 14 prevede că partea reclamantă poate solicita instituirea unei comisii de arbitraj pentru soluționarea unui litigiu bilateral. Articolul 268 din acord stabilește normele referitoare la componența comisiei. Acordul prevede stabilirea unei liste de persoane calificate care pot îndeplini funcția de arbitri. În consecință, un proiect de listă de arbitri care sunt dispuși și capabili să facă parte dintr-o comisie de arbitraj a fost discutat cu guvernul Georgiei, această listă incluzând cinci arbitri candidați din Uniune, cinci arbitri candidați din Georgia și cinci resortisanți din țări terțe care pot îndeplini funcția de președinte al comisiei de arbitraj. Lista va fi folosită în cazurile în care este nevoie să se constituie o comisie de arbitraj.

               Titlul IV (Comerț și aspecte legate de comerț) din acord include, de asemenea, capitolul 13 (Comerțul și dezvoltarea durabilă), care prevede că ambele părți la acord se angajează să promoveze dezvoltarea comerțului internațional astfel încât să contribuie la obiectivul privind dezvoltarea durabilă, pentru a se asigura că acest obiectiv este integrat și reflectat la fiecare nivel al relației lor comerciale. Pentru orice aspect care poate apărea, părțile ar trebui să depună toate eforturile pentru a ajunge la o soluție reciproc satisfăcătoare prin intermediul consultărilor guvernamentale. Cu toate acestea, în cazul în care una dintre părți constată că problema nu a fost tratată în mod satisfăcător în cadrul consultărilor guvernamentale, acordul prevede posibilitatea ca partea în cauză să solicite convocarea unui grup de experți pentru a examina o chestiune. Articolul 243 alineatul (3) din acord prevede că Subcomitetul pentru comerț și dezvoltare durabilă trebuie să întocmească o listă cu cel puțin 15 persoane care doresc și sunt în măsură să ocupe poziția de experți în cadrul procedurilor grupului.

               2015/0206 (NLE)

               Propunere de

               DECIZIE A CONSILIULUI

               privind pozițiile care urmează să fie adoptate de Uniune în cadrul Subcomitetului pentru comerț și dezvoltare durabilă și în cadrul Comitetului de asociere reunit în configurația comerț instituite prin Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),

               având în vedere propunerea Comisiei Europene,

               Întrucât:

               (1)Articolul 431 alineatele (3) și (4) din Acordul de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, („acordul”) prevede aplicarea parțială și cu titlu provizoriu a acordului.

               (2)Articolul 3 din Decizia 2014/494/UE a Consiliului
                  2
                din 16 iunie 2014 stabilește dispozițiile acordului care urmează să fie aplicate cu titlu provizoriu, incluzând dispozițiile privind instituirea și funcționarea Subcomitetului pentru comerț și dezvoltare durabilă și Comitetului de asociere reunit în configurația comerț, privind comerțul și dezvoltarea durabilă și privind dispozițiile referitoare la soluționarea litigiilor.

               (3)Articolul 240 din acord prevede că Subcomitetul pentru comerț și dezvoltare durabilă trebuie să își stabilească regulamentul de procedură.

               (4)Articolul 243 din acord prevede că Subcomitetul pentru comerț și dezvoltare durabilă trebuie să stabilească, în cadrul primei sale reuniuni, o listă de persoane care doresc și sunt în măsură să ocupe poziția de experți în cadrul procedurilor grupului privind comerțul și dezvoltarea durabilă.

               (5)Articolul 268 din acord prevede că Comitetul de asociere reunit în configurația comerț trebuie să convină asupra unei liste de persoane propuse în calitate de arbitri în procedurile de soluționare a litigiilor în termen de șase luni de la începerea aplicării provizorii a acordului.

               (6)Prin urmare, este adecvat să se stabilească pozițiile Uniunii privind regulamentul de procedură al Subcomitetului pentru comerț și dezvoltare durabilă, precum și privind lista de persoane care doresc și sunt în măsură să ocupe poziția de experți în cadrul procedurilor grupului privind comerțul și dezvoltarea durabilă și în ceea ce privește lista de persoane propuse în calitate de arbitri în cadrul procedurilor de soluționare a litigiilor, care va fi adoptată de Comitetului de asociere reunit în configurația comerț,

               ADOPTĂ PREZENTA DECIZIE:

               Articolul 1

               1.Poziția care urmează să fie adoptată de Uniune în cadrul Subcomitetului pentru comerț și dezvoltare durabilă instituit prin articolul 240 din Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, privind adoptarea regulamentului de procedură al Subcomitetului pentru comerț și dezvoltare durabilă și a listei de persoane care doresc și sunt în măsură să ocupe poziția de experți în cadrul procedurilor grupului privind comerțul și dezvoltarea durabilă se bazează pe proiectele de decizii ale subcomitetului respectiv anexate la prezenta decizie.

               2.Modificările minore aduse proiectului de decizie pot fi acceptate de reprezentanții Uniunii în cadrul Subcomitetului pentru comerț și dezvoltare durabilă fără a fi necesară o altă decizie a Consiliului.

               Articolul 2

               1.Poziția care urmează să fie adoptată de Uniune în cadrul Comitetului de asociere reunit în configurația comerț instituit prin articolul 408 din Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte, privind adoptarea listei de persoane propuse în calitate de arbitri în cadrul procedurilor de soluționare a litigiilor se bazează pe proiectul de decizie al comitetului respectiv anexat la prezenta decizie.

               2.Modificările minore aduse proiectului de decizie pot fi acceptate de reprezentanții Uniunii în cadrul Comitetului de asociere reunit în configurația comerț fără a fi necesară o altă decizie a Consiliului.

               Articolul 3

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu

                     Președintele

                     (1)
                  JO L 261, 30.8.2014, p. 1.

                     (2)
                  Decizia Consiliului din 16 iunie 2014 privind semnarea, în numele Uniunii Europene, și aplicarea cu titlu provizoriu a Acordului de asociere dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (JO L 261, 30.8.2014, p. 1).

    ---documentbreak---

               COMISIA EUROPEANĂ
            Bruxelles, 16.9.2015
            COM(2015) 456 final
            ANEXĂ
            la
            Propunerea de decizie a Consiliului
            privind pozițiile care urmează să fie adoptate de Uniune în cadrul Subcomitetului pentru comerț și dezvoltare durabilă și în cadrul Comitetului de asociere reunit în configurația comerț instituite prin Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte

               PROIECT

               DE DECIZIE nr. 1/2015 A SUBCOMITETULUI UE-GEORGIA pentru comerț și dezvoltare durabilă

               din … 2015

               de adoptare a regulamentului său de procedură

               SUBCOMITETUL UE-GEORGIA PENTRU COMERȚ ȘI DEZVOLTARE DURABILĂ,

               având în vedere Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte („acordul”), în special articolul 240,

               Întrucât:

               (1)În conformitate cu articolul 431 din acord, anumite părți ale acestuia se aplică cu titlu provizoriu de la 1 septembrie 2014.

               (2)Articolul 240 din acord prevede că Subcomitetul pentru comerț și dezvoltare durabilă ar trebui să supravegheze punerea în aplicare a capitolului 13 (Comerț și dezvoltare durabilă) din titlul IV (Comerț și aspecte legate de comerț) al acordului.

               (3)Articolul 240 alineatul (3) din acord prevede că Subcomitetul pentru comerț și dezvoltare durabilă ar trebui să-și adopte regulamentul de procedură,

               DECIDE:

               Articolul 1

               Se adoptă regulamentul de procedură al Subcomitetului pentru comerț și dezvoltare durabilă, astfel cum este prevăzut în apendice.

               Articolul 2

               Prezenta decizie intră în vigoare la data adoptării.

               Adoptată la …, …..

                        Pentru Subcomitetul pentru comerț și dezvoltare durabilă

                        Președintele

               Apendice

               Regulamentul de procedură al Subcomitetului UE-Georgia pentru comerț și dezvoltare durabilă

               Articolul 1

               Dispoziții generale

               1.Subcomitetul pentru comerț și dezvoltare durabilă, instituit în conformitate cu articolul 240 din Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (denumit în continuare„acordul”) asistă Comitetul de asociere reunit în configurația comerț, astfel cum se stabilește la articolul 408 alineatul (4) din acord, în exercitarea funcțiilor sale.

               2.Subcomitetul pentru comerț și dezvoltare durabilă îndeplinește funcțiile prevăzute în capitolul 13 (Comerț și dezvoltare durabilă) din titlul IV (Comerț și aspecte legate de comerț) al acordului.

               3.Subcomitetul pentru comerț și dezvoltare durabilă este alcătuit din reprezentanți ai Comisiei Europene și ai Georgiei care dețin responsabilități în domeniul comerțului și al dezvoltării durabile.

               4.Un reprezentant al Comisiei Europene sau al Georgiei cu responsabilități în domeniul comerțului și al dezvoltării durabile exercită funcția de președinte al Subcomitetului pentru comerț și dezvoltare durabilă în conformitate cu articolul 2.

               5.Termenul „părțile” din prezentul regulament de procedură este definit în conformitate cu articolul 428 din acord.

               Articolul 2

               Dispoziții specifice

               1.Se aplică articolele 2-14 din Regulamentul de procedură al Comitetului de asociere UE-Georgia, cu excepția cazului în care se prevede altfel în prezentul regulament de procedură.

               2.Trimiterile la Consiliul de asociere se interpretează ca trimiteri la Comitetul de asociere reunit în configurația comerț. Trimiterile la Comitetul de asociere sau la Comitetul de asociere reunit în configurația comerț se interpretează ca trimiteri la Subcomitetul pentru comerț și dezvoltare durabilă.

               Articolul 3

               Reuniuni

               Subcomitetul pentru comerț și dezvoltare durabilă se reunește ori de câte ori este necesar. Părțile depun eforturi pentru a se reuni o dată pe an.

               Articolul 4

               Modificarea Regulamentului de procedură

               Prezentul regulament de procedură poate fi modificat printr-o decizie a Subcomitetului UE-Georgia pentru comerț și dezvoltare durabilă, în conformitate cu articolul 240 din acord.

               PROIECT

               DE DECIZIE nr. 2/2015 A SUBCOMITETULUI UE-GEORGIA pentru comerț și dezvoltare durabilă

               din … 2015

               de adoptare a listei de experți în domeniul comerțului și al dezvoltării durabile

               SUBCOMITETUL UE-GEORGIA PENTRU COMERȚ ȘI DEZVOLTARE DURABILĂ,

               având în vedere Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte („acordul”), în special articolul 243,

               Întrucât:

               (1)În conformitate cu articolul 431 din acord, anumite părți ale acestuia se aplică cu titlu provizoriu de la 1 septembrie 2014.

               (2)Articolul 243 alineatul (3) din acord prevede că Subcomitetul pentru comerț și dezvoltare durabilă trebuie să întocmească o listă cu cel puțin 15 persoane care doresc și sunt în măsură să ocupe poziția de experți în cadrul procedurilor grupului,

               DECIDE:

               Articolul 1

               Lista de persoane care doresc și sunt în măsură să ocupe poziția de experți în cadrul procedurilor grupului în sensul articolului 243 din acord este stabilită în apendicele la prezenta decizie.

               Articolul 2

               Prezenta decizie intră în vigoare la data adoptării.

               Adoptată la …, …..

                        Pentru Subcomitetul pentru comerț și dezvoltare durabilă

                        Președintele

               Apendice

               LISTA DE EXPERȚI ÎN DOMENIUL COMERȚULUI ȘI AL DEZVOLTĂRII DURABILE

               Experți propuși de Georgia

               1.
                     Nata Sturua

               2.
                     David Kikodze

               3.
                     Marina Shvangiradze

               4.
                     Ilia Osepashvili

               5.
                     Roin Migriauli

               Experți propuși de UE

               1.
                     Eddy Laurijssen

               2.
                     Jorge Cardona

               3.
                     Karin Lukas

               4.
                     Hélène Ruiz Fabri

               5.
                     Laurence Boisson De Chazournes

               6.
                     Geert Van Calster

               Președinți

               1.
                     Jill Murray (Australia)

               2.
                     Janice Bellace (SUA)

               3.
                     Ross Wilson (Noua Zeelandă)

               4.
                     Arthur Appleton (SUA)

               5.
                     Nathalie Bernasconi (Elveția)

               Proiect

               De DEciziE nr. 3/2015 a Comitetului de asociere UE-Georgia reunit în configurația comerț

               din... 2015

               privind întocmirea listei de arbitri menționate la articolul 268 alineatul (1) din Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte

               COMITETUL DE asociere REUNIT ÎN CONFIGURAȚIA COMERȚ

               având în vedere Acordul de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Georgia, pe de altă parte (denumit în continuare „acordul”), semnat la Bruxelles în data de 27 iunie 2014, în special articolul 268 alineatul (1),

               Întrucât:

               (1)În conformitate cu articolul 431 din acord, anumite părți ale acestuia se aplică cu titlu provizoriu de la 1 septembrie 2014.

               (2)În temeiul articolului 408 alineatul (3) din acord, Comitetul de asociere are competența de a adopta decizii, astfel cum se prevede în acord.

               (3)Articolul 268 alineatul (1) din acord prevede că Comitetul de asociere reunit în configurația comerț trebuie să întocmească o listă cu cel puțin 15 persoane care doresc și sunt în măsură să ocupe poziția de arbitri,

               ADOPTĂ PREZENTA DECIZIE:

               Articol unic

               1.Listele de persoane propuse în calitate de arbitri, în sensul articolului 268 alineatul (1) din acord, sunt stabilite în apendicele la prezenta decizie.

               2.Prezenta decizie intră în vigoare la data adoptării.

               Adoptată la …, …

                        Pentru Comitetul de asociere reunit în configurația comerț

                        Președintele

               Apendice

               LISTA ARBITRILOR

               Arbitri propuși de Georgia

               1.
                     Christian Häberli (Elveția)

               2.
                     Donald McRae (Canada)

               3.
                     John Adank (Noua Zeelandă)

               4.
                     Ronald Saborio (Costa Rica)

               5.
                     Thomas Cottier (Elveția)

               Arbitrii propuși de UE

               1.
                     Claus–Dieter Ehlermann

               2.
                     Giorgio Saccerdoti

               3.
                     Jacques Bourgeois

               4.
                     Pieter Jan Kuijper

               5.
                     Ramon Torrent

               Președinți

               1.David Unterhalter (Africa de Sud)

               2.
                     Merit Janow (SUA)

               3.
                     Helge Seland (Norvegia)

               4.
                     Leora Blumberg (Africa de Sud)

               5.
                     William Davey (Statele Unite)